ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท ยูบิส (เอเชีย) จำกัด (มหาชน) มีทุนจดทะเบียน 228,000,000 บาท
และทุนที่ออกและเรียกชำระแล้ว 227,999,991 ล้านบาท (จำนวนหุ้น 227,999,991 หุ้น
มูลค่าหุ้นละ 1.00 บาท) โดยมีวัตถุประสงค์ประกอบธุรกิจ
ผลิตและจำหน่ายผลิตภัณฑ์ยางยาแนวฝากระป๋องและแลคเกอร์เคลือบกระป๋อง
เพื่อใช้ในอุตสาหกรรมการผลิตกระป๋องโลหะเพื่อบรรจุอาหารและเครื่องดื่ม รวมถึงผลิตภัณฑ์อื่นๆ

ตลอดระยะเวลาที่ผ่านมา บริษัทได้คิดค้นและพัฒนาผลิตภัณฑ์ให้มีความหลากหลาย
และรักษาคุณภาพที่ดีอย่างต่อเนื่อง เพื่อตอบสนองความต้องการต่างๆ
รวมถึงเทคโนโลยีทางเครื่องจักรสมัยใหม่ในการผลิตของลูกค้า
กลุ่มลูกค้าส่วนใหญ่ของบริษัทเป็นผู้ประกอบการโรงงานผลิตกระป๋องโลหะทั้งในประเทศและต่างประเทศ
เพื่อใช้ในอุตสาหกรรมบรรจุอาหารและเครื่องดื่ม รวมถึงกระป๋องโลหะที่ใช้บรรจุผลิตภัณฑ์ต่างๆทั่วไป

1.  เป้าหมายในการดำเนินธุรกิจของบริษัท

บริษัทมีวิสัยทัศน์ คือ “เป็นบริษัทเคมีภัณฑ์ชั้นนำของอุตสาหกรรมบรรจุภัณฑ์โลหะในภูมิภาคเอเชีย”
โดยมีพันธกิจ คือ การบริหารบริษัทตามหลักธรรมาภิบาล การขยายตลาดผลิตภัณฑ์ในประเทศ
การขยายตลาดต่างประเทศให้เติบโตอย่างต่อเนื่อง
การสร้างผลตอบแทนจากการดำเนินงานให้กับผู้ถือหุ้น พนักงาน ลูกค้าและคู่ค้า
การพัฒนาระบบงานและระบบข้อมูลให้มีความทันสมัยและสอดรับกับการเปลี่ยนแปลงของเทคโนโลยี
การพัฒนาคุณภาพของบุคลากรและขวัญกำลังใจของพนักงาน การสร้างความสัมพันธ์ที่ดีต่อลูกค้า
คู่ค้าและสังคม

2.  การเปลี่ยนแปลงและพัฒนาการที่สำคัญ

+-------+--------------------------------------------------------------+
| ปี     | เหตุการณ์สำคัญ                                                  |
+=======+==============================================================+
| 2540  | เริ่มจัดตั้งในนามบริษัท ยูบิส (เอเชีย) จำกัด ด้วยทุนจดทะเบียนแรกเริ่ม 4      |
|       | ล้านบาท (จำนวนหุ้น 4,000 หุ้น มูลค่าหุ้นละ 1,000.00 บาท)              |
|       | มีโรงงานอยู่ที่อำเภอสามพราน จังหวัดนครปฐม บนเนื้อที่ประมาณ 8 ไร่         |
|       | และเริ่มผลิตสินค้าประเภทยางยาแนวฝากระป๋อง และแลคเกอร์เคลือบกระป๋อง    |
|       | เพื่อจำหน่าย ภายในประเทศ และเพื่อส่งออกไปต่างประเทศ                 |
+-------+--------------------------------------------------------------+
| 2549  | -   บริษัทซื้อกิจการตัวแทนจำหน่ายในประเทศจีน คือ บริษัท ไวต้า            |
|       |     อินเตอร์เนชั่นแนล เทรดดิ้ง                                     |
|       |                                                              |
|       | (กว่างโจว) จำกัด มูลค่า 17 ล้านบาท                                |
|       | ดำเนินธุรกิจเป็นบริษัทผู้จำหน่ายสินค้าในประเทศจีน                        |
|       |                                                              |
|       | -   บริษัทได้ขยายกิจการออกไปในประเทศอื่นๆ ในหลายทวีป อาทิ เอเชีย      |
|       |     ออสเตรเลีย อเมริกาใต้ เป็นต้น                                 |
+-------+--------------------------------------------------------------+
| 2550  | วันที่ 9 พฤษภาคม 2550                                           |
|       | บริษัทได้รับอนุมัติจากคณะกรรมการตลาดหลักทรัพย์แห่งประเทศไทยรับเป็นหลักทรัพ  |
|       | ย์จดทะเบียนและได้เริ่มการซื้อขายหลักทรัพย์เป็นวันแรกในตลาดหลักทรัพย์เอ็มเอไอ |
+-------+--------------------------------------------------------------+
| 2551  | - บริษัทได้รับรางวัล Bai Pho Business Award by Sasin ครั้งที่ 2       |
+-------+--------------------------------------------------------------+
| 2553  | - บริษัทได้ลงทุนเพิ่มในบริษัทย่อยอีกจำนวน 21,027,500 บาท (คิดเป็น        |
|       | 650,000 เหรียญสหรัฐ)                                           |
|       |                                                              |
|       | เนื่องด้วยบริษัทย่อยได้เพิ่มทุนจดทะเบียนเป็น 1,400,000 เหรียญสหรัฐ (ทุนเดิม  |
|       | 750,000                                                      |
|       |                                                              |
|       | เหรียญสหรัฐ)                                                   |
+-------+--------------------------------------------------------------+
| 2555  | - 20 มีนาคม                                                   |
|       | บริษัทได้รับอนุมัติส่งเสริมการลงทุนจากคณะกรรมการส่งเสริมการลงทุน สำหรับ    |
|       |                                                              |
|       | โครงการผลิตยางยาแนวฝากระป๋อง                                   |
|       | และได้รับบัตรส่งเสริมการลงทุนจากคณะกรรมการส่งเสริมการลงทุน ณ วันที่ 20   |
|       | กันยายน                                                       |
|       |                                                              |
|       | - 10 พฤษภาคม บริษัทจัดตั้งบริษัทย่อยชื่อ บริษัท ยูบิส ออล จำกัด ทุนจดทะเบียน  |
|       | 10 ล้านบาท (จำนวนหุ้นสามัญ 1 ล้านหุ้น มูลค่าหุ้นละ 10 บาท)              |
|       | โดยบริษัทถือหุ้นร้อยละ 90 และอีกร้อยละ 10                            |
|       | ถือหุ้นโดยบุคคลอื่นที่ไม่มีความเกี่ยวโยงกับบริษัท                           |
|       | ดำเน                                                         |
|       | ินธุรกิจจำหน่ายวัตถุดิบอาหารหรือวัสดุที่ใช้เป็นส่วนประกอบของอาหารและเครื่องดื่ม |
|       |                                                              |
|       | - 30 พฤษภาคม บริษัทจัดตั้งบริษัทย่อยชื่อ บริษัท ยูบิส พรีมาเทค จำหัด         |
|       | ทุนจดทะเบียน 160 ล้านบาท (จำนวนหุ้น สามัญ 16 ล้านหุ้น มูลค่าหุ้นละ 10     |
|       | บาท) ทุนที่เรียกชำระแล้วร้อยละ 25 เพื่อรองรับการส่งเสริมการลงทุน         |
|       | โดยบริษัทถือหุ้นร้อยละ 100 ดำเนินธุรกิจ                               |
|       | ผลิตแล                                                        |
|       | ะจำหน่ายยางยาแนวฝากระป๋องสำหรับกระป๋องโลหะเพื่อบรรจุอาหารและเครื่องดื่ม |
|       |                                                              |
|       | - บริษัทซื้อที่ดิน 4 แปลงเป็นมูลค่า 71.72                              |
|       | ล้านบาทเพื่อดำเนินการก่อสร้างโรงงาน                                |
|       | รองรับโครงการที่ได้รับการส่งเสริมการลงทุนจาก BOI                     |
|       | และเพื่อขยายกำลังการผลิต                                         |
+-------+--------------------------------------------------------------+
| 2556  | -   24 เมษายน ที่ประชุมผู้ถือหุ้นมีมติเพิ่มทุนจดทะเบียนบริษัทจำนวน 38 ล้านหุ้น  |
|       |     มุลค่าหุ้นละ 1 บาท เพื่อรองรับการจ่ายหุ้นปันผล                      |
|       |     ทำให้ทุนจดทะเบียนเพิ่มขึ้นจาก 190 ล้านหุ้น เป็น 228 ล้านหุ้น           |
|       |                                                              |
|       | -   บริษัทลงนามสัญญาเงินกู้กับธนาคารพาณิชย์ไทยแห่งหนึ่งจำนวน 2 สัญญา      |
|       |     รวมเป็นวงเงินกู้จำนวน 150 ล้านบาท                             |
|       |     เพื่อใช้ในการก่อสร้างอาคารโรงงานที่นิคมสมุทรสาคร                  |
|       |                                                              |
|       | -   บริษัทนำที่ดินและสิ่งปลูกสร้างจดทะเบียนจำนองเพื่อเป็นหลักประกันวงเงินกู้   |
|       |                                                              |
|       | -   บริษัทดำเนินการก่อสร้างอาคาร และดำเนินการติดตั้งเครื่องจักร          |
|       |     และระบบการผลิตใหม่                                         |
+-------+--------------------------------------------------------------+
| 2557  | -   บริษัท เริ่มดำเนินการผลิตที่โรงงานนิคมสมุทรสาคร ในเดือนตุลาคม        |
+-------+--------------------------------------------------------------+

1.  โครงสร้างการถือหุ้นของกลุ่มบริษัท

บริษัท ยูบิส (เอเชีย) จำกัด (มหาชน) มีทุนที่ออกและชำระแล้วจำนวน 227,999,991.00 บาท
เป็นหุ้นสามัญจำนวน 227,999,991 หุ้น ราคาพาร์หุ้นละ 1 บาท มีบริษัทย่อย 3 บริษัท คือ

-   บริษัท ไวต้า อินเตอร์เนชั่นแนล เทรดดิ้ง (กว่างโจว) จำกัด ถือหุ้นร้อยละ 100

-   บริษัท ยูบิส ออล จำกัด ถือหุ้นร้อยละ 89.99

-   บริษัท ยูบิส พรีมาเทค จำกัด ถือหุ้นร้อยละ 99.99

โครงสร้างการดำเนินธุรกิจของบริษัทย่อย 

1.3.1 บริษัท ยูบิส ออล จำกัด 

ข้อมูลทั่วไปบริษัท

บริษัท ยูบิส ออล จำกัด (“ยูบิส ออล”) ได้จดทะเบียนเมื่อวันที่ 10 พฤษภาคม 2555
มีทุนจดทะเบียน 10 ล้านบาท โดยเรียกชำระทุนเต็มมูลค่าแล้ว บริษัทถือหุ้นใน ยูบิส ออล ร้อยละ
89.99 บริษัทตั้งอยู่เลขที่ 20-22 ถนนนราธิวาสราชนครินทร์ แขวงช่องนนทรี เขตยานนาวา
กรุงเทพฯ 10120
โดยมีวัตถุประสงค์เป็นตัวแทนจำหน่ายผลิตภัณฑ์ที่ใช้เป็นส่วนประกอบของอาหารและเครื่องดื่ม
ให้กับบริษัทผู้ผลิตอาหารและเครื่องดื่มภายในประเทศ

การบริหารงาน

ยูบิส ออล มีคณะกรรมการบริษัท จำนวน 4 ท่าน โดยมาจากผู้บริหารและกรรมการของบริษัท ยูบิส
(เอเชีย) จำกัด (มหาชน) จำนวน 3 ท่าน และมาจากบุคคลภายนอก 1
ท่านซึ่งไม่มีความสัมพันธ์กับบริษัทและผู้บริหารของบริษัท ยูบิส (เอเชีย) จำกัด (มหาชน)
เป็นบุคคลที่มีความรู้และประสบการณ์ในอุตสาหกรรม

1.3.2 บริษัท ยูบิส พรีมาเทค จำกัด

ข้อมูลทั่วไปบริษัท

บริษัท ยูบิส พรีมาเทค จำกัด (“ยูบิส พรีมาเทค”) ได้จดทะเบียนตั้งบริษัทเมื่อ 30 พฤษภาคม
2555 มีทุนจดทะเบียน 160 ล้านบาท โดยเรียกชำระทุนเต็มมูลค่าแล้ว บริษัทถือหุ้นใน ยูบิส
พรีมาเทค ร้อยละ 99.99 บริษัทตั้งอยู่เลขที่ 20-22 ถนนนราธิวาสราชนครินทร์ แขวงช่องนนทรี
เขตยานนาวา กรุงเทพฯ 10120
บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
โดยมีวัตถุประสงค์เพื่อการผลิตและจำหน่ายผลิตภัณฑ์ยางยาแนวฝากระป๋องให้กับอุตสาหกรรมผลิตภาชนะโลหะสำหรับบรรจุอาหารและเครื่องดื่ม
และอุตสาหกรรมภาชนะโลหะอื่นๆ

การบริหารงาน

ยูบิส พรีมาเทค มีคณะกรรมการบริษัท จำนวน 6 ท่าน ซึ่งทั้ง 6 ท่านเป็นกรรมการของ บริษัท ยูบิส
(เอเชีย) จำกัด (มหาชน) การดำเนินงานของยูบิส พรีมาเทค
จะอยู่ภายใต้นโยบายการทำธุรกิจแบบเดียวกับบริษัท เพราะมีลักษณะการดำเนินธุรกิจเหมือนกัน
แต่แยกคนละผลิตภัณฑ์ จึงเป็นการทำธุรกิจที่เกื้อหนุนกันในอุตสาหกรรมเดียวกัน

1.3.3 บริษัท ไวต้า อินเตอร์เนชั่นแนล เทรดดิ้ง (กว่างโจว) จำกัด

ข้อมูลทั่วไปบริษัท

บริษัท ไวต้า อินเตอร์เนชั่นแนล เทรดดิ้ง (กว่างโจว) จำกัด (”ไวต้า อินเตอร์”)
ได้จดทะเบียนตั้งบริษัทกับ Guangzhou Government and Guangzhou Industry &
Economic Bureau สาธารณรัฐประชาชนจีน เมื่อวันที่ 26 มกราคม 2543 ปัจจุบันมีทุนจดทะเบียน
1.40 ล้านเหรียญสหรัฐ (หรือประมาณ 38.03 ล้านบาท) บริษัทถือหุ้นในไวต้า อินเตอร์ ร้อยละ
100 บริษัทตั้งอยู่ที่ ห้อง 903 เลขที่ 486 อาคารกว่างเหลียงพลาซา ถนนฮวันซื่อตะวันออก
เขตเยี่ยซิ่ว เมืองกว่างโจว รหัสไปรษณีย์ 510075 มณฑลกว่างตง สาธารณรัฐประชาชนจีน
โดยมีจุดประสงค์เป็นตัวแทนจำหน่ายผลิตภัณฑ์ยางยาแนวฝากระป๋องและแลคเกอร์เคลือบกระป๋องให้กับบริษัท
มุ่งเน้นขายให้กับอุตสาหกรรมกระป๋องบรรจุอาหารและเครื่องดื่ม อุตสาหกรรมผลิตกระป๋องสเปรย์
และอุตสาหกรรมภาชนะโลหะอื่นๆ ในประเทศจีน

การบริหารงาน

ไวต้า อินเตอร์มีผู้บริหารและพนักงานรวม 9
คนการบริหารงานของบริษัทจะอยู่ภายใต้นโยบายของบริษัท ยูบิส (เอเชีย) จำกัด (มหาชน)
โดยบริษัทจัดส่งกรรมการ 1 ท่านและผู้บริหาร 2 ท่าน ไปดำรงตำแหน่งเป็นกรรมการของ ไวต้า
อินเตอร์ โดยมีผู้บริหารหนึ่งท่านดำรงตำแหน่งเป็นผู้บริหารประจำอยู่ที่ ไวต้า อินเตอร์

2. ลักษณะการประกอบธุรกิจ

บริษัท ยูบิส (เอเชีย) จำกัด (มหาชน)
ประกอบธุรกิจเป็นผู้ผลิตและจำหน่ายผลิตภัณฑ์เคมีคุณภาพสูงชนิดพิเศษ
ซึ่งใช้ประกอบในการผลิตกระป๋องอาหาร กระป๋องเครื่องดื่ม กระป๋องสเปรย์ กระป๋องโลหะทั่วไป
และฝาขวดต่างๆ โดยแบ่งผลิตภัณฑ์ออกเป็น 2 กลุ่มใหญ่ คือ

- ผลิตภัณฑ์ยางยาแนวฝากระป๋อง (Water Base Sealing Compound)

- ผลิตภัณฑ์แลคเกอร์เคลือบกระป๋อง (Can Coating / Lacquers)

ลูกค้าของบริษัทแยกเป็น 2 กลุ่ม ได้แก่ กลุ่มผู้ประกอบการผลิตกระป๋องโลหะเพื่อบรรจุอาหาร
ผักผลไม้ และเครื่องดื่ม ซึ่งเป็นลูกค้าหลักของบริษัท และกลุ่มลูกค้าผู้ผลิตกระป๋องโลหะอื่นๆ เช่น
กระป๋องสเปรย์ กระป๋องเคมีภัณฑ์ เป็นต้น ในการดำเนินธุรกิจ
บริษัทจะเน้นการติดต่อประสานงานกับลูกค้าอย่างใกล้ชิด
เพื่อให้ทราบความต้องการหรือปัญหาของการใช้ผลิตภัณฑ์ บริษัทมีทีมงานด้านวิจัยและพัฒนาผลิตภัณฑ์
(Research & Development) ที่มีประสบการณ์สูง
เพื่อพัฒนาคุณสมบัติและคุณภาพของผลิตภัณฑ์ของบริษัท
ให้สอดคล้องกับการใช้งานของกระป๋องประเภทต่างๆ
รวมทั้งความเหมาะสมกับคุณสมบัติของเครื่องจักร ตลอดจนกระบวนการผลิตของลูกค้า
ในการใช้งานผลิตภัณฑ์ของบริษัทอย่างเหมาะสมและมีประสิทธิภาพ
นอกจากนี้ยังมีทีมงานสนับสนุนด้านเทคนิค (Technical Support)
ที่มีความเชี่ยวชาญในกระบวนการและเครื่องจักรที่ใช้ในการผลิตกระป๋อง
โดยจะทำงานอย่างใกล้ชิดกับลูกค้าผู้ผลิตกระป๋อง

ในด้านฐานลูกค้า ปัจจุบันบริษัทมีฐานลูกค้ากระจายไปในหลายทวีปทั่วโลก
โดยบริษัทมีฐานการตลาดหลักในประเทศและตลาดในเอเชีย เช่น จีน อินโดนีเซีย ฟิลิปปินส์
สิงคโปร์ เวียดนาม
เนื่องจากตลาดในภูมิภาคนี้เป็นฐานการผลิตหลักในอุตสาหกรรมอาหารกระป๋องประเภทอาหารทะเลกระป๋อง
ผักและผลไม้กระป๋อง และน้ำผลไม้กระป๋อง ที่มีการส่งออกไปทั่วโลก ส่วนฐานการตลาดในทวีปอื่น
เช่น ยุโรป อเมริกาใต้ และกลุ่มประเทศตะวันออกกลาง
บริษัทได้วางเป้าหมายการขยายตัวอย่างต่อเนื่อง

กลุ่มลูกค้าต่างประเทศสามารถแยกได้เป็น 3 กลุ่มตลาดหลัก คือ

1) กลุ่มลูกค้าในประเทศจีน
เนื่องจากประเทศมีจำนวนประชากรจำนวนมากและกำลังซื้อที่เพิ่มขึ้นทุกปี
ก่อให้เกิดปริมาณความต้องการด้านการบริโภคจำนวนมาก
โดยเฉพาะอุตสาหกรรมเครื่องดื่มที่มีตลาดขนาดใหญ่และมีการขยายตัวอย่างต่อเนื่อง
ส่งผลให้มีการขยายกำลังการผลิตของภาชนะโลหะกระป๋องเพิ่มขึ้นทุกปี

กลุ่มลูกค้าในประเทศจีนจะเป็นกลุ่มผู้ผลิตกระป๋องอาหารและเครื่องดื่ม (Food and Beverage
Can) และกลุ่มลูกค้าอุตสาหกรรม ได้แก่ กลุ่มผู้ผลิตกระป๋องแบบสเปรย์ (Aerosol Can)
และกลุ่มลูกค้าทั่วไป (General Packaging)
โดยบริษัทเป็นผู้ให้การสนับสนุนทั้งด้านเทคนิคและการตลาด

2) กลุ่มลูกค้าในทวีปเอเชีย (ไม่รวมประเทศจีน) ได้แก่ประเทศ ฟิลิปปินส์ อินโดนีเซีย มาเลเซีย
สิงคโปร์ เวียดนาม พม่า ไต้หวัน อินเดีย บังกลาเทศ และตะวันออกกลาง
เป็นกลุ่มที่บริษัทดูแลโดยตรงจากทีมงานบริษัท และผ่านตัวแทนจำหน่าย
สำหรับประเทศที่มีตัวแทนจำหน่าย
บริษัทจะให้การสนับสนุนทางด้านเทคนิคตรงไปที่ลูกค้าในการใช้ผลิตภัณฑ์ของบริษัทอย่างใกล้ชิดเพื่อให้เกิดประสิทธิภาพสูงสุดในกระบวนการผลิตของลูกค้า

3) กลุ่มลุกค้าอื่นๆนอกเอเชีย ได้แก่ประเทศ เปรู บราซิล เม็กซิโก ออสเตรลีย และนิวซีแลนด์
ภายหลังจากการสิ้นสุดสัญญากับ Henkel บริษัทจะเป็นผู้ดำเนินการทางการตลาดเอง
แต่บริษัทยังคงให้สิทธิกับทาง Henkel ในการขอเป็นตัวแทนจำหน่ายในบางประเทศได้
ภายใต้เงื่อนไขเช่นเดียวกับตัวแทนจำหน่ายรายอื่นๆ
และบริษัทยังคงเป็นผู้ให้การสนับสนุนด้านเทคนิคแก่ลูกค้าโดยตรง

โครงสร้างรายได้ของบริษัท 

+-------------------------+------+------+------+------+------+------+
| พันบาท                   | 2557 |      | 2556 |      | 2555 |      |
+-------------------------+------+------+------+------+------+------+
|                         | ร    | ร    | ร    | ร    | ร    | ร    |
|                         | ายได้ | ้อยละ | ายได้ | ้อยละ | ายได้ | ้อยละ |
+-------------------------+------+------+------+------+------+------+
| รายได้จากการขาย          | 410  | 47.9 | 350  | 48.3 | 375  | 49.3 |
|                         | ,152 |      | ,753 |      | ,839 |      |
| - ภายในประเทศ ⁽¹⁾       |      | 51.2 |      | 49.6 |      | 49.0 |
|                         | 438  |      | 360  |      | 373  |      |
| - ต่างประเทศ             | ,249 |      | ,621 |      | ,513 |      |
+-------------------------+------+------+------+------+------+------+
| รวมรายได้จากการขาย       | 848  | 99.1 | 711  | 97.9 | 749  | 98.4 |
|                         | ,401 |      | ,374 |      | ,352 |      |
+-------------------------+------+------+------+------+------+------+
| รายได้อื่นๆ ⁽²⁾            | 7    | 0.9  | 15   | 2.1  | 12   | 1.6  |
|                         | ,705 |      | ,026 |      | ,464 |      |
+-------------------------+------+------+------+------+------+------+
| รายได้รวม                | 856  | 1    | 726  | 1    | 761  | 1    |
|                         | ,106 | 00.0 | ,400 | 00.0 | ,816 | 00.0 |
+-------------------------+------+------+------+------+------+------+

หมายเหตุ : (1) รายได้จากการขายภายในประเทศ
รวมถึงรายได้จากการขายผลิตภัณฑ์ที่บริษัทเป็นตัวแทนจำหน่าย (ประกอบด้วยผลิตภัณฑ์

  Quaker และหมึกพิมพ์)

(2) รายได้อื่น ประกอบด้วย ค่าสิทธิ ค่านายหน้า ค่าบริการอื่น ขายเศษวัสดุ ดอกเบี้ยรับ
กำไรจากอัตราแลกเปลี่ยน (ถ้ามี)

และเงินชดเชยการส่งออก

(3) อ้างอิงข้อมูลใน หมายเหตุประกอบงบการเงิน 23 ในงบการเงินบริษัท สำหรับปีสิ้นสุดวันที่ 31
ธันวาคม 2557

ในปี 2557 บริษัทมีรายได้รวม 856 ล้านบาท เพิ่มขึ้นจากปีก่อนร้อยละ 18 ซึ่งเป็นผลจาก
ขายในประเทศเพิ่มขึ้นร้อยละ 17 และขายต่างประเทศเพิ่มขึ้นร้อยละ 22
ส่งผลให้สัดส่วนของรายได้รวมของบริษัทเปลี่ยนแปลงโดยแบ่งเป็นขายในประเทศร้อยละ 48
ขายต่างประเทศร้อยละ 51 และรายได้อื่นร้อยละ 1
สัดส่วนการขายต่างประเทศเพิ่มขึ้นมากกว่าร้อยละ 50 ซึ่งเป็นไปตามทิศทางที่บริษัทวางไว้

บริษัทมีรายได้จากการขายมาจากการกลุ่มธุรกิจบรรจุภัณฑ์จำพวกผลิตภัณฑ์ยางยาแนวฝากระป๋องและแลคเกอร์เคลือบกระป๋อง
คิดเป็นร้อยละ 87 กลุ่มธุรกิจส่วนประกอบอาหารและเครื่องดื่มคิดเป็นร้อยละ 10
และกลุ่มผลิตภัณฑ์อื่นๆคิดเป็นร้อยละ 3 เป็นสินค้าจำพวกน้ำมันหล่อลื่น และหมึกพิมพ์
สำหรับอุตสาหกรรมการผลิตกระป๋องอาหารและเครื่องดื่ม

2.1 ลักษณะผลิตภัณฑ์หรือบริการ 

บริษัทผลิตสินค้าเคมีภัณฑ์ประเภทยางยาแนวฝากระป๋องและแลคเกอร์เคลือบกระป๋อง
ใช้สำหรับการผลิตบรรจุภัณฑ์โลหะ เช่น กระป๋องโลหะบรรจุอาหารต่างๆ
กระป๋องโลหะบรรจุเครื่องดื่มต่างๆ ถังโลหะบรรจุอาหาร ภาชนะโลหะบรรจุสารเคมีทั้งขนาดเล็ก
0.5 ลิตรจนถึงขนาด 200 ลิตร นอกจากนี้ยังรวมถึงหลอดอลูมิเนียมบรรจุเวชภัณฑ์หรือเครื่องสำอาง
โดยทุกผลิตภัณฑ์ของบริษัทได้รับการผลิต คิดค้นและพัฒนาภายใต้เทคโนโลยีการผลิตของบริษัท

บริษัทดำเนินการผลิตภายใต้ระบบการบริหารคุณภาพของ ISO 9001-2008
เพื่อลูกค้าเกิดความมั่นใจในระบบบริหารคุณภาพของบริษัท
นอกจากนั้นบริษัทยังต้องดำเนินการตามเกณฑ์มาตรฐานและข้อกำหนดขององค์กรอาหารสากลต่างๆ
เช่น US-FDA และ EU Directives ต่างๆ เป็นต้น
เพื่อให้บรรจุภัณฑ์โลหะที่ใช้บรรจุอาหารสามารถปกป้องสิ่งปนเปื้อนภายนอกที่อาจแทรกซึมผ่านรอยตะเข็บฝากระป๋องหรือปกป้องจากการกัดกร่อนผิวบรรจุภัณฑ์ให้เกิดความเสียหาย
จนทำให้มีสิ่งปนเปื้อนเข้าไปทำปฏิกิริยากับสินค้าที่บรรจุอยู่ภายใน
ก่อให้เกิดความเสียหายต่อสินค้าภายใน ทั้งกลิ่น สี และรส ที่บรรจุในกระป๋อง
และยังรักษาให้สินค้ามีอายุที่ยาวนานโดยยังคงคุณค่าของสินค้า
นอกจากนี้ผลิตภัณฑ์ต้องมีความยืดหยุ่นที่เหมาะสม
และตอบสนองต่อความต้องการของลูกค้าเพื่อการใช้งานที่มีประสิทธิภาพ

ผลิตภัณฑ์หลักของบริษัท แบ่งออกเป็น 2 กลุ่ม คือ

1. ผลิตภัณฑ์ยางยาแนวฝากระป๋อง (Sealing Compounds)

ผลิตภัณฑ์ยางยาแนวฝากระป๋องเป็นสารป้องกันการรั่วซึมที่ใช้กับบรรจุภัณฑ์โลหะ
โดยมีคุณสมบัติสำคัญในการป้องกันรอยรั่วตามแนวตะเข็บระหว่างตัวภาชนะกับฝาภาชนะทั้งฝาล่างและฝาบนที่เกิดขึ้นในระหว่างการผลิตตัวภาชนะ
และ การปิดฝาภาชนะภายหลังการบรรจุอาหารหรือสินค้าลงในภาชนะแล้ว
เพื่อป้องกันมิให้สิ่งปนเปื้อนจากภายนอกเข้าสู่ภายในภาชนะเป็นการยืดอายุการเก็บรักษาของผลิตภัณฑ์ที่บรรจุภายในภาชนะ
นอกจากนี้ยังต้องทนต่อกระบวนการ
ฆ่าเชื้อเพื่อถนอมอาหารที่บรรจุภายในตามกระบวนการผลิตของลูกค้า

รูปภาพแสดงการใช้งานของผลิตภัณฑ์ แสดงภาพตัดขวางของตะเข็บฝากระป๋อง (Double Seam)
ซึ่งเป็นการซ้อนทับของขอตัวกระป๋อง (Body Hook) และขอฝา (End Hook)
โดยมียางยาแนวฝากระป๋องอยู่ภายใน (Lining Compound)

[]

แหล่งที่มาของภาพ: เว็บไซด์ของ โครงการวิจัยเพื่อพัฒนาหนังสือและโฮมเพจ
ชุดพัฒนาสังคมตามแนวพระราชดำริ

มหาวิทยาลัยศรีนครินทรวิโรฒ เรื่องอุตสาหกรรมแปรรูปอาหารขนาดกลางและขนาดย่อม

+----------------------+----------------------+-----------------------+
| []                   | []                   | []                    |
+----------------------+----------------------+-----------------------+
| รูป ก.                | รูป ข.                | รูป ค.                 |
|                      |                      |                       |
| ฝาคว่ำ (บน) และฝาหงาย | หยอดยาแนวในร่อง       | ฝาหงายที่หยอดยาแนวแล้ว   |
| (ล่าง)                | (ภาพสมมติ)            | (ศรชี้)                 |
+----------------------+----------------------+-----------------------+

ที่มา : www.cancentral.com และ Visypak Beverage Packaging “Beverage
Manufacturing Processes”

รูปภาพข้างต้นแสดงภาพตัดขวางของฝากระป๋อง -- รูป ก.
แสดงภาพแผ่นโลหะที่ผ่านการเคลือบแล้ว ตัดและขึ้นรูปเป็นฝาและทำโค้งที่มุมฝาแล้ว รูป ข. และรูป
ค.
แสดงภาพการหยอดยางยาแนวฝากระป๋องตามร่องโค้งด้านในเพื่อประโยชน์ในการปิดสนิทระหว่างฝาและตัวกระป๋อง
ป้องกันการรั่วซึมของสินค้าที่บรรจุภายใน และป้องกันสิ่งแปลกปลอมเข้าไปภายในกระป๋อง

บริษัทมีผลิตภัณฑ์ยางยาแนวฝากระป๋อง 2 ประเภท คือ

(1) ยางยาแนวฝากระป๋องสูตร Water Base (Water Base Sealing Compounds)

ยางยาแนวฝากระป๋องสูตร Water Base ของบริษัทเป็นผลิตภัณฑ์ที่ผลิตขึ้นตามมาตรฐานสากล
โดยเน้นการผลิตสำหรับผลิตภัณฑ์ที่ใช้กับภาชนะบรรจุอาหารและเครื่องดื่ม (Water Base Food
and Beverage Can Sealing Compound) เป็นหลัก

(2) ยางยาแนวฝาบรรจุภัณฑ์สูตร PVC (PVC Plastisol)

ยางยาแนวฝาบรรจุภัณฑ์สูตร PVC เป็นผลิตภัณฑ์ที่พัฒนาขึ้นมาเพื่อใช้กับฝาปิดของบรรจุภัณฑ์ต่างๆ
(Other Packaging Closure) เช่น ถังบรรจุขนาด 20 ลิตร (Crimp Cap) จนถึงขนาด 200
ลิตร ได้แก่ ถังแกลลอนใส่สี (Crimp Cap) และฝาถังขนาด 200 ลิตรบรรจุน้ำมัน (Drum
Cover) เป็นต้น กับอีกประเภทเป็นผลิตภัณฑ์ที่ใช้กับฝาปิดภาชนะที่มิใช่โลหะ เช่น ฝาจีบ (Crown
Cap) เช่นฝาขวดน้ำอัดลม ฝาเกลียว (RO) หรือฝาเกลียวบิดขาด (ROPP)
เช่นฝาขวดเครื่องดื่มชูกำลัง และฝาเขี้ยว (Lug Cap หรือ Twist-Off) เช่นฝาขวดแยม

2. ผลิตภัณฑ์แลคเกอร์เคลือบกระป๋อง (Lacquers)

แลคเกอร์เคลือบกระป๋องของบริษัท เป็นผลิตภัณฑ์ประเภท Solvent Base (Solvent Base
Lacquers) ซึ่งใช้เคลือบผิวกระป๋อง และฝากระป๋อง โดยใช้เคลือบผิวทั้งด้านในและด้านนอก
โดยที่แลคเกอร์เคลือบผิวกระป๋องด้านในต้องมีคุณสมบัติในการทนต่อสภาพความเป็นกรดด่างของสินค้าที่บรรจุ
โดยเฉพาะสินค้าประเภทอาหารที่มีความเป็นกรดด่างที่แตกต่างกัน
ซึ่งจะป้องกันไม่ให้อาหารที่บรรจุทำปฏิกิริยากับตัวบรรจุภัณฑ์จนทำให้เกิดการเปลี่ยนแปลงเรื่องกลิ่น สี
และรสของอาหารในกระป๋อง จึงเป็นการรักษาอายุของสินค้าให้ยาวนาน
ส่วนแลคเกอร์เคลือบผิวกระป๋องด้านนอกมีคุณสมบัติป้องกันพื้นผิวด้านนอกกระป๋องจากการเกิดสนิม
การขีดข่วน การกัดกร่อน
และเป็นสารเคลือบรองพื้นสำหรับก่อนการตกแต่งภายนอกกระป๋องด้วยหมึกพิมพ์และสารเคลือบเงาด้านนอก
(Outside Printing & Vanishing) เพื่อให้ภาชนะบรรจุภัณฑ์ดูสวยงาม
จึงต้องมีคุณสมบัติในเรื่องการยืดหยุ่นที่สูง

ชนิดผลิตภัณฑ์แยกตามประเภทบรรจุภัณฑ์

บรรจุภัณฑ์มีความหลากหลาย และมีจำนวนชนิดมากมาย
รวมถึงการใช้วัสดุในการผลิตบรรจุภัณฑ์ก็มีความหลากหลายเป็นอันมาก เช่น วัสดุจากแก้ว
วัสดุจากพลาสติก และวัสดุจากโลหะ ได้แก่ กระป๋องเหล็กเคลือบดีบุก กระป๋องเคลือบโครเมี่ยม
และกระป๋องอลูมิเนียม เพื่อให้เกิดความรู้ความเข้าใจในผลิตภัณฑ์ของบริษัท
ในการใช้งานกับบรรจุภัณฑ์ต่างๆ จึงขอแบ่งเป็น 3 กลุ่มใหญ่ คือ

1. กลุ่มผลิตภัณฑ์ที่ใช้บรรจุภัณฑ์อาหารกระป๋อง (Food and Beverage Can)

บริษัทผลิตสินค้าที่ใช้ในอุตสาหกรรมอาหารมากที่สุด
โดยสินค้าของบริษัทเป็นที่รู้จักและแพร่หลายในกลุ่มผู้ผลิตกระป๋องบรรจุอาหารมากที่สุด
เนื่องจากตลาดอุตสาหกรรมกระป๋องในประเทศไทยมีขนาดใหญ่และบริษัทมีประสบการณ์ยาวนานในการผลิตสินค้าสำหรับกลุ่มดังกล่าว
และให้ความสำคัญในการพัฒนาและผลิตผลิตภัณฑ์ ในกลุ่มอุตสาหกรรมอาหารมาอย่างต่อเนื่อง
ในกลุ่มสินค้านี้จะจัดแบ่งได้ 2 ประเภท ดังนี้

1.1 ผลิตภัณฑ์สำหรับกระป๋องบรรจุอาหาร (Food Can)

ใช้กับกระป๋องอาหารที่หลากหลาย เช่น กระป๋องปลาซาร์ดีน กระป๋องปลาทูน่า กระป๋องนมผง
และกระป๋องบรรจุอาหารอื่นๆ

[] []

1.2 ผลิตภัณฑ์สำหรับกระป๋องบรรจุเครื่องดื่ม (Beer & Beverage Can)

ผลิตภัณฑ์สำหรับกระป๋องเครื่องดื่มน้ำผลไม้กระป๋อง(Fruit Juice) กาแฟกระป๋อง
เครื่องดื่มชูกำลังกระป๋อง และเครื่องดื่มอื่นๆ
รวมถึงผลิตภัณฑ์สำหรับกลุ่มเครื่องดื่มน้ำอัดลมและเครื่องดื่มประเภทเบียร์
ที่มีแรงดันก๊าซที่บรรจุอยู่ภายใน

[]

2. กลุ่มผลิตภัณฑ์ที่ใช้กับบรรจุภัณฑ์ทั่วไป (Non-Food Can)

ใช้สำหรับบรรจุสินค้าทั่วไปที่ไม่ใช่อาหารเพื่อการบริโภค
แต่ก็ยังคงมีวัตถุประสงค์เพื่อการเก็บรักษาคุณภาพสินค้า รวมถึงเพื่อความสวยงาม
และการขนส่งสินค้า โดยสามารถแบ่งกลุ่มผลิตภัณฑ์เป็น 2 กลุ่มย่อยคือ

2.1 ผลิตภัณฑ์สำหรับกระป๋องสเปรย์ (Aerosol Can)

ผลิตภัณฑ์กลุ่มนี้ใช้สำหรับบรรจุภัณฑ์ที่ต้องทนต่อแรงดันในกระป๋องสูงเพราะต้องบรรจุก๊าซในกระป๋องเพื่อให้เกิดแรงดันในการฉีดสเปรย์ออกมา
เช่น กระป๋องยาฆ่าแมลง กระป๋องสเปรย์แต่งผม เป็นต้น

[]

2.2 ผลิตภัณฑ์สำหรับกระป๋องทั่วไป (General Can)

ผลิตภัณฑ์กลุ่มนี้ใช้สำหรับบรรจุภัณฑ์ที่ใช้บรรจุสินค้าทั่วไปซึ่งจะมีความหลากหลาย
สินค้าบางประเภทจะมีส่วนผสมของน้ำมันหรือเคมีภัณฑ์ เช่น กระป๋องสี ถังน้ำมัน ถังบรรจุเคมี หรือ
ถังต่างๆ (ไม่รวมถังปิ๊บบรรจุหน่อไม้ ที่เป็นกลุ่มอาหาร)

[]

3. กลุ่มผลิตภัณฑ์ที่ใช้กับบรรจุภัณฑ์ประเภทอื่นๆ ที่ไม่ใช่กระป๋อง

บรรจุภัณฑ์กลุ่มนี้จะมีความหลากหลายในการนำไปใช้สำหรับวัสดุสินค้าประเภทต่างๆ
ขึ้นอยู่กับการใช้งานของแต่ละรายในการบรรจุสินค้าที่จำหน่าย
โดยสามารถจำแนกผลิตภัณฑ์ตามลักษณะของบรรจุภัณฑ์ออกเป็น 3 ประเภท ดังนี้

3.1 ผลิตภัณฑ์สำหรับหลอดอลูมิเนียมและโมโนบล็อค (Collapsible Tube & Monobloc)

ผลิตภัณฑ์กลุ่มนี้จะใช้สำหรับบรรจุภัณฑ์ที่มีรูปทรงและมีลักษณะเฉพาะ ได้แก่

(ก) ผลิตภัณฑ์สำหรับบรรจุภัณฑ์ชนิดหลอดโลหะ (Collapsible Tube) ได้แก่
ผลิตภัณฑ์ที่ใช้กับบรรจุภัณฑ์สำหรับสินค้ากลุ่มเวชภัณฑ์ (ยาครีม ยาเจล) สินค้ากลุ่มเคมี (กาวหลอด)
ซึ่งจะใช้ยางยาแนวในบริเวณปลายหลอดอลูมิเนียม

(ข) ผลิตภัณฑ์สำหรับบรรจุภัณฑ์ประเภทโมโนบล็อค (Monobloc)
บรรจุภัณฑ์โมโนบล็อคจะมีลักษณะการผลิตที่พิเศษ คือ
จะเป็นการผลิตโดยการขึ้นรูปกระป๋องด้วยการรีดชิ้นโลหะจากก้นกระป๋องถึงคอกระป๋องจนเป็นรูปทรงกระป๋อง
สินค้าที่ใช้บรรจุภัณฑ์ประเภทนี้ ได้แก่ กระป๋องโฟมโกนหนวด กระป๋องมูสแต่งผม เป็นต้น

[]

3.2 ผลิตภัณฑ์สำหรับฝาต่างๆ (Other Packaging Closure)

ผลิตภัณฑ์กลุ่มนี้จะมีความแตกต่างจากผลิตภัณฑ์ของบริษัทประเภทอื่นๆ ข้างต้น
เพราะจะเป็นการใช้ฝาปิดที่เป็นโลหะกับตัวบรรจุภัณฑ์ที่มิใช่โลหะ ในกลุ่มนี้สามารถแบ่งย่อยเป็น 3
ประเภท ได้แก่

(ก) ฝาจีบ (Crown Cap) ใช้กับฝาเครื่องดื่มน้ำอัดลมบรรจุขวดแก้ว เช่น
ฝาขวดแก้วเครื่องดื่มน้ำอัดลม และฝาขวดแก้วเครื่องดื่มเบียร์ เป็นต้น

(ข) ฝาเกลียวบิดขาด (ROPP) ลักษณะของฝาเปิดเป็น
แบบเกลียวใช้การหมุนเพื่อแยกวงแหวนที่รัดอยู่ให้ขาดจากกัน ได้แก่ ฝาขวดเครื่องดื่มชูกำลัง
และฝาขวดเครื่องดื่มอัดคาร์บอเนตขวดใหญ่ชนิดขวดแก้ว เป็นต้น

(ค) ฝาเขี้ยว (Lug Cap)
เป็นผลิตภัณฑ์ที่ใช้ในฝาเปิดชนิดหมุนสำหรับเครื่องปรุงรสที่ไม่ได้ใช้ครั้งเดียวหมด เช่น ฝาขวดแยม
ฝาขวดซอสมะเขือเทศ และฝาขวดมายองเนส เป็นต้น
สามารถเปิดปิดได้หลายครั้งเพื่อถนอมอาหารได้นาน

[]

นอกจากผลิตภัณฑ์ในกลุ่มยางยาแนวฝากระป๋องและแลคเกอร์เคลือบกระป๋องแล้ว
บริษัทยังเป็นตัวแทนจำหน่ายผลิตภัณฑ์จากต่างประเทศอีก 2 ชนิด
เพื่อเพิ่มและเสริมรายได้หลักของบริษัท ได้แก่

-   ผลิตภัณฑ์น้ำมันหล่อลื่นสำหรับขึ้นรูปกระป๋อง บริษัทได้เป็นตัวแทนจำหน่ายสินค้า ของบริษัท
    Quaker Chemical แห่งสหรัฐอเมริกา แต่เพียงผู้เดียวในประเทศไทย
    ลักษณะการใช้งานของน้ำมันหล่อลื่นดังกล่าวจะใช้ในอุตสาหกรรมผลิตกระป๋อง ในขั้นตอนการปั๊ม
    และ ขึ้นรูปกระป๋อง และน้ำยาสำหรับล้างคราบน้ำมันที่มาจากกระบวนการผลิต

-   ผลิตภัณฑ์หมึกพิมพ์ บริษัทได้เป็นตัวแทนจำหน่ายสินค้าในตลาดประเทศไทย ของบริษัท
    Rollchem Enterprise ลักษณะการใช้งานเป็นหมึกที่ใช้ในการพิมพ์บนผิวภาชนะกระป๋อง

2.2 การตลาดและการแข่งขัน

สินค้าของบริษัทเป็นเคมีภัณฑ์ที่เป็นส่วนประกอบสำคัญในอุตสาหกรรมผลิตบรรจุภัณฑ์โลหะที่เกี่ยวเนื่องกับสินค้าอุปโภคบริโภค
ประกอบกับสินค้าของบริษัทเป็นสินค้าที่ขายให้กับโรงงานอุตสาหกรรม (Industrial Products)
โดยตรง ไม่ใช่การขายไปยังผู้บริโภค (Consumer Products) ดังนั้น
บริษัทจึงมุ่งเน้นที่คุณภาพและการพัฒนาผลิตภัณฑ์
ตลอดจนการสร้างความสัมพันธ์และการตอบสนองความต้องการของลูกค้าเป็นสำคัญเพื่อการเติบโตในระยะยาว

บริษัทมีเป้าหมายเป็นผู้นำในผลิตภัณฑ์ยางยาแนวฝากระป๋องและแลคเกอร์เคลือบกระป๋องสำหรับอุตสาหกรรมผลิตบรรจุภัณฑ์โลหะ
โดยมีคุณภาพสินค้าและบริการในระดับที่สร้างความพึงพอใจให้กับลูกค้าสูงสุด ภายใต้แบรนด์ UBIS
เพื่อผลักดันให้สินค้าและแบรนด์ UBIS เป็นที่ยอมรับในประเทศ ในภูมิภาคเอเชีย
และในภูมิภาคอื่นๆทั่วโลก

การรักษาคุณภาพของผลิตภัณฑ์ (Quality of Product) และการพัฒนาผลิตภัณฑ์อย่างต่อเนื่อง
(Continuous Improvement) ภายใต้ระบบบริหารคุณภาพ ISO 9001-2008
และเพื่อรักษาการผลิตสินค้าให้ได้มาตรฐานระดับสากล
บริษัทจึงเน้นการส่งเสริมและพัฒนาบุคลากรในด้านต่างๆ
โดยเฉพาะทีมงานด้านการวิจัยและพัฒนาเพื่อเพิ่มศักยภาพในการพัฒนาผลิตภัณฑ์อย่างต่อเนื่อง
และทีมงานด้านการผลิตและควบคุมคุณภาพเพื่อรักษาคุณภาพผลิตภัณฑ์ให้ตรงกับความต้องการด้านคุณสมบัติและลักษณะการใช้งาน
เพื่อให้ใช้งานได้อย่างมีประสิทธิภาพ (Practical Use of Product)
รวมถึงการปรับปรุงคุณภาพผลิตภัณฑ์ให้เหมาะสมกับเทคโนโลยี
และเครื่องจักรการผลิตและการใช้งานของลูกค้า

การรักษาความสัมพันธ์กับลูกค้าอย่างใกล้ชิด (Close Customer Relationship)
ให้เสมือนว่าลูกค้าเป็นหุ้นส่วนของบริษัท
และจะต้องตอบสนองการเปลี่ยนแปลงความต้องการของลูกค้าอย่างรวดเร็ว (Fast Respond)
ทั้งด้านการบริหารการส่งมอบสินค้าให้ทันการใช้งาน
และการบริการหลังการขายทั้งด้านผลิตภัณฑ์และด้านเทคนิค

การสร้างแบรนด์ให้เป็นที่ยอมรับในระดับสากล เพื่อให้สินค้าเป็นที่ยอมรับในตลาดโลก
บริษัทจึงได้สร้างระบบพันธมิตรการค้าทั้งในรูปแบบตัวแทนจำหน่าย
และการให้สิทธิการผลิตและจำหน่าย
โดยคาดว่าจะสามารถขยายช่องทางการจำหน่ายในตลาดต่างประเทศได้มากขึ้น

ในปี 2557 บริษัทมีสัดส่วนการขายในประเทศต่อการขายต่างประเทศ คือ 48:52
โดยบริษัทได้ดำเนินการทำการตลาดของแต่ละฐานการตลาดทั้งในประเทศและต่างประเทศดังนี้

กลุ่มลูกค้าเป้าหมายในประเทศ

บริษัทมีนโยบายทำตลาดให้ครอบคลุมทุกส่วนการตลาด โดยมีกลุ่มลูกค้าหลักคือ
กลุ่มผลิตภัณฑ์อาหารและเครื่องดื่ม และกลุ่มสินค้าอุตสาหกรรม
ทั้งนี้บริษัทได้วางนโยบายพัฒนาผลิตภัณฑ์เพื่อให้สามารถรองรับความต้องการของลูกค้าในแต่ละ
Segment เพื่อที่จะสามารถจัดจำหน่ายผลิตภัณฑ์ให้ครอบคลุมทุกส่วนตลาด (Full Segmentation
Coverage)

กลุ่มลูกค้าเป้าหมายในต่างประเทศ

1. กลุ่มลูกค้าในตลาดประเทศจีน
บริษัทย่อยที่ประเทศจีนเป็นผู้จำหน่ายแก่ลูกค้าที่ประสงค์จะซื้อในประเทศ
และลูกค้าขนาดกลางที่มีศักยภาพ
โดยบริษัทจะสนับสนุนทางเทคนิคด้วยการจัดส่งทีมเทคนิคเข้าเยี่ยมลูกค้าพร้อมทีมงานขายอย่างต่อเนื่อง
เน้นการให้บริการหลังการขาย

2. กลุ่มลูกค้าในตลาดประเทศอื่น เช่น ลูกค้าในเอเชีย ตะวันออกกลาง อเมริกาใต้
กลุ่มประเทศEU และออสเตรเลีย บริษัทได้แต่งตั้งตัวแทนจำหน่าย
เพื่อให้เป็นระบบเครือข่ายที่สามารถให้บริการแก่ลูกค้าในประเทศนั้นๆได้อย่างมีประสิทธิภาพ
ภายใต้การสนับสนุนด้านเทคนิคจากบริษัทให้กับตัวแทน และลูกค้าในประเทศนั้นๆ
กลุ่มเป้าหมายจะเป็นผู้ผลิตกระป๋องบรรจุอาหาร และสินค้าอุตสาหกรรม

อนึ่งในการทำตลาดในแต่ละประเทศ บริษัทจะต้องทำการวิเคราะห์ปัจจัยที่มีผลต่อการขาย เช่น
จำนวนคู่แข่ง การผูกขาด
ขนาดตลาดและอัตราการเติบโตของตลาดในแต่ละกลุ่มลูกค้าในแต่ละประเทศ
ก่อนที่จะเลือกเน้นกลุ่มเป้าหมายในการทำตลาด

การตลาดต่างประเทศ
นอกจากการเยี่ยมลูกค้าเพื่อแลกเปลี่ยนความคิดเห็นและการรับฟังปัญหาเพื่อหาข้อมูลในการนำมาปรับปรุงการผลิตและพัฒนาผลิตภัณฑ์
บริษัทได้วางนโยบายในการเข้าร่วมการออกงาน Exhibition
ต่างๆในระดับโลกและในระดับภูมิภาคอย่างต่อเนื่อง ในปี 2557 บริษัทได้เข้าร่วมงาน 2 งานในปีนี้
ได้แก่ 1) งานแสดงสินค้า METPACK จัดขึ้นที่ประเทศเยอรมนี
เป็นงานแสดงสินค้าของอุตสาหกรรมที่ผู้ผลิต ผู้จำหน่ายสินค้า
และผู้ประกอบการในอุตสาหกรรมจากประเทศต่างๆ จะเข้าร่วมงานจำนวนมาก
โดยงานนี้จะจัดขึ้นทุก 2 ปี และ 2) Asia Can Tech
เป็นงานระดับภูมิภาคเอเชียที่จะจัดเวียนกันไปในกลุ่มประเทศเอเชีย ในปีนี้จัดขึ้นที่ประเทศไทย
ซึ่งทั้งสองงานได้รับการตอบรับจากลูกค้าเป็นอย่างดี

ภาวะอุตสาหกรรมและการแข่งขัน

อุตสาหกรรมต่อเนื่องจากอุตสาหกรรมผลิตกระป๋องในประเทศไทย
จะนำกระป๋องไปใช้ในอุตสาหกรรมผลิตอาหารและเครื่องดื่มกระป๋อง อุตสาหกรรมผลิตเคมีสเปรย์
และอุตสาหกรรมผลิตสารเคมี โดยอุตสาหกรรมที่ใช้กระป๋องสูงสุด คือ
อุตสาหกรรมอาหารกระป๋องและเครื่องดื่มกระป๋อง

ภาพแสดงความเกี่ยวเนื่องของอุตสาหกรรมผลิตยางยาแนวฝากระป๋องและแลคเกอร์เคลือบกระป๋องกับอุตสาหกรรมอื่น

[]

ภาวะอุตสาหกรรมอาหารกระป๋อง

ตารางแสดงมูลค่าของการส่งออกอาหารกระป๋อง

[]

ที่มา: ศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์
โดยความร่วมมือของกรมศุลกากร

จากตัวเลขการส่งออกในปี 2557 พบว่าการส่งออกอาหารบรรจุกระป๋องมีการมูลค่าส่งออก
111,559 ล้านบาท ลดลงร้อยละ 2.9 โดยมีการส่งออกของอาหารทะเลกระป๋องมูลค่าการส่งออก
85,846 ล้านบาท ลดลงจากปีก่อนร้อยละ 5.4 โดยมีปริมาณการส่งออก 669,682 ตัน
เพิ่มขึ้นร้อยละ 3.3 การส่งออกของผลไม้กระป๋องมีมูลค่า 24,263 ล้านบาท เพิ่มขึ้นร้อยละ 7.3
และการส่งออกของผักกระป๋องมีมูลค่าการส่งออก 1,450 ล้านบาท ลดลงร้อยละ 6.9

การส่งออกของอาหารทะเลกระป๋องมีการมูลค่าการส่งออกลดลงจากปีก่อนร้อยละ 5.4
แต่มีปริมาณการส่งออกเพิ่มขึ้นร้อยละ 3.3
แสดงว่าการส่งออกของไทยยังมีปริมาณการส่งออกที่เพิ่มขึ้น
มูลค่าการส่งออกลดลงเนื่องจากราคาวัตถุดิบหลักคือปลาลดลงมากเมื่อเทียบกับปีก่อน
ทำให้ผู้ส่งออกต้องปรับราคาขายลงตามราคาตลาด

อย่างไรก็ดีแม้ว่าจะต้องเผชิญปัญหาจากภายนอกและปัญหาภายในด้านการเมือง
แต่ยอดขายของบริษัทยังสามารถเติบโตร้อยละ 19 จากปีก่อน

ภาวะการแข่งขัน

ตลาดยางยาแนวฝากระป๋อง

ในส่วนตลาดยางยาแนวฝากระป๋องนี้ จะมีผู้ผลิตและขายสินค้าในตลาดน้อยราย
ทั้งนี้ขึ้นอยู่กับการยอมรับของเทคโนโลยีการผลิตและความเชื่อถือในด้านคุณภาพของผู้ผลิต
ดังนั้นหากพิจารณาถึงสภาพการแข่งขันจึงอาจกล่าวได้ว่า
ตลาดยางยาแนวฝากระป๋องมีการแข่งขันเฉพาะในกลุ่มบริษัทรายใหญ่น้อยรายเท่านั้น

ตลาดแลคเกอร์เคลือบกระป๋อง

ในอุตสาหกรรมผลิตแลคเกอร์เคลือบกระป๋องของโลกมีผู้ผลิตแลคเกอร์เคลือบกระป๋องหลายราย
โดยบริษัทถือเป็นผู้ผลิตไทยรายเดียวที่มีส่วนแบ่งการตลาดอยู่ในกลุ่มห้าอันดับแรกของตลาดในประเทศ
โดยสัดส่วนการตลาดจะเฉลี่ย

ใกล้เคียงกัน

อนึ่งสภาพการแข่งขันในตลาดแลคเกอร์เคลือบกระป๋องอยู่ในเกณฑ์ปานกลาง
เนื่องจากคู่แข่งในตลาดแต่ละรายมีความเชี่ยวชาญเฉพาะด้านของผลิตภัณฑ์
อีกทั้งมีฐานลูกค้าเป็นของตนเอง ทำให้ไม่มีรายใดเป็นผู้กำหนดทิศทางการตลาดอย่างชัดเจน
อีกทั้งลักษณะจำเพาะของธุรกิจ และเทคโนโลยีของอุตสาหกรรม
ทำให้ไม่ค่อยมีผู้ผลิตรายใหม่เข้ามาในธุรกิจนี้มากนัก

2.3 การจัดหาผลิตภัณฑ์หรือบริการ

ผลิตภัณฑ์ส่วนใหญ่ของบริษัทจำหน่ายให้กับโรงงานที่จะนำไปใช้สำหรับผลิตเป็นกระป๋องบรรจุอาหาร
และเครื่องดื่ม ลูกค้าของบริษัทจึงเป็นบริษัทขนาดใหญ่ที่มีสายการผลิตที่ต้องการผลิตภัณฑ์ที่มีคุณภาพ
น่าเชื่อถือ คุณสมบัติสม่ำเสมอ และตรงตามข้อกำหนดที่ได้ตกลงกันไว้
บริษัทจึงได้ใช้กระบวนการผลิตโดยมีระบบการตรวจสอบที่อ้างอิงได้ตามมาตรฐานระบบการบริหารคุณภาพ
ISO 9001 -2008 บริษัทได้แยกกระบวนการการผลิตออกเป็นสองส่วน คือ
การผลิตยางยาแนวฝากระป๋อง และการผลิตแลคเกอร์เคลือบกระป๋อง
โดยแต่ละกระบวนการผลิตจะอยู่คนละอาคารเพื่อรักษาคุณภาพสินค้าระหว่างการผลิตไม่ให้เกิดการปนกัน

ในช่วงเดือนตุลาคม 2557 บริษัทได้ดำเนินการย้ายโรงงานผลิตจากโรงงานที่จังหวัดนครปฐม
มาที่โรงงานใหม่ที่ตั้งอยู่ในนิคมอุตสาหกรรมสมุทรสาคร
ซึ่งได้มีการพัฒนากระบวนการผลิตที่ทันสมัยเป็นระบบกึ่งอัตโนมัติควบคุมกระบวน
การผลิตด้วยโปรแกรมการทำงาน ทำให้สามารถเพิ่มผลผลิตได้มากขึ้น
และควบคุมคุณภาพได้อย่างสม่ำเสมอ และสามารถส่งสินค้าได้ทันตามกำหนดเวลา

บริษัทได้มีการเพิ่มจำนวนเครื่องจักรการผลิตที่มีขนาดใหญ่ขึ้นและมีจำนวนมากขึ้นโดยยังคงการทำงาน
8 ชั่วโมงต่อวัน
และในกรณีที่ต้องการขยายกำลังการผลิตเพิ่มเติมบริษัทก็สามารถเพิ่มกำลังการผลิตโดยการเพิ่มเวลาการทำงานตามความจำเป็น

กำลังการผลิต

  --------------------------------- ------------ ------------ ------------
                                    2555         2556         2557

  กำลังการผลิต (หน่วย : เมตริกตัน)                                 

  ยางยาแนวฝากระป๋อง                  4,000        4,000        4,000

  แลคเกอร์เคลือบกระป๋อง                4,000        4,000        4,000

  กำลังการผลิตรวม                     8,000        8,000        8,000
  --------------------------------- ------------ ------------ ------------

แม้ว่าในปี 2557
บริษัทได้ลงทุนในโรงงานแห่งใหม่พร้อมการเพิ่มเครื่องจักรด้วยกระบวนการผลิตใหม่
ที่นิคมอุตสาหกรรมสมุทรสาคร
เพื่อขยายกำลังการผลิตและเพิ่มประสิทธิภาพการผลิตสินค้าในการรองรับการขยายตัวของธุรกิจ
โดยจะเริ่มส่งผลต่อการดำเนินงานในปี 2558 ดังนั้นในปี 2557
บริษัทยังคงมีกำลังการผลิตที่เท่ากับปี 2556

นโยบายการผลิตที่สำคัญ คือ
เน้นการผลิตสินค้าที่มีคุณภาพตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
ตลอดจนการพัฒนาผลิตภัณฑ์ใหม่เพื่อให้รองรับเทคโนโลยีและข้อกำหนดใหม่ๆ ที่มีการเปลี่ยนแปลง
ทั้งนี้เพื่อมุ่งเน้นการสร้างความเชื่อมั่นให้กับลูกค้าและการส่งเสริมให้เกิดความพึงพอใจในผลิตภัณฑ์ของบริษัทอย่างต่อเนื่อง
ผลิตภัณฑ์ที่ผลิตเพื่อการส่งออกและการขายในประเทศ
มีกระบวนการผลิตและใช้วัตถุดิบมาตรฐานเดียวกัน ภายใต้การบริหารการผลิตที่เป็นระบบ
และการจัดลำดับคำสั่งซื้อให้เหมาะสม
ทำให้สามารถผลิตได้ตามแผนการผลิตและการจัดส่งได้ตามที่กำหนดไว้

 การจัดหาวัตถุดิบ

วัตถุดิบหลักที่ใช้ในการผลิตผลิตภัณฑ์ทั้งสองของบริษัท
ส่วนใหญ่เป็นสารเคมีที่ได้มาจากอุตสาหกรรมปิโตรเคมี เช่น เรซิ่น โพลีเมอร์
ตัวทำละลายและสารเคมีอื่นๆ
ซึ่งบริษัทสามารถสั่งซื้อจากตัวแทนจำหน่ายในประเทศหรือนำเข้าจากต่างประเทศโดยตรง
แต่ทั้งนี้ราคาของวัตถุดิบอาจมีความผันผวนตามกลไกตลาด
ทำให้บริษัทต้องมีการวางแผนการผลิตและการจัดซื้อให้สอดคล้องเหมาะสมทั้งปริมาณ เวลาการจัดส่ง
รวมถึงราคาวัตถุดิบ เพื่อการควบคุมประสิทธิภาพการผลิต การบริหารการคลัง และต้นทุนการผลิต

สำหรับวัตถุดิบอีกประเภทหนึ่งเป็นผลิตภัณฑ์จากธรรมชาติ ได้แก่ น้ำยางธรรมชาติ เป็นต้น
ทั้งนี้ราคาของวัตถุดิบอาจมีความผันผวนตามกลไกตลาด
ซึ่งผลิตภัณฑ์ดังกล่าวบริษัทจัดหาได้ง่ายจากผู้ผลิตในประเทศ
โดยประเทศไทยเป็นแหล่งผลิตน้ำยางธรรมชาติชั้นนำของโลก

นอกจากนี้ บริษัทต้องปฏิบัติตามมาตรฐาน ISO9001 -2008โดยในการติดต่อสั่งซื้อวัตถุดิบ
บริษัทต้องควบคุมและคัดเลือกคู่ค้าโดยพิจารณาคุณสมบัติ ดังนี้

1) ความสามารถในการส่งมอบ พิจารณาจากเวลาในการส่งมอบสินค้า ความถูกต้องของสินค้า
จำนวนสินค้า สภาพของบรรจุภัณฑ์ และความสมบูรณ์ของเอกสารในการส่งมอบ

2) ความน่าเชื่อถือของผู้ขาย พิจารณาจากชื่อเสียงและความเชี่ยวชาญของคู่ค้าในสินค้านั้นๆ
คู่ค้าสำคัญหลักๆ ต้องได้รับการรับรอง ISO 9001 และมีลูกค้าอยู่ในกลุ่มอุตสาหกรรมเดียวกับบริษัท

3) การบริการสนับสนุนการขาย พิจารณาจากความสามารถในการสนับสนุนเอกสารในการส่งมอบ
การติดตามผลการเสนอขาย ให้บริการหลังการขาย การให้ความช่วยเหลือในการหาข้อมูล

อนึ่งการพิจารณาเลือกคู่ค้านอกจากจะดำเนินการโดยวิธีดังกล่าวข้างต้นแล้ว
บริษัทยังคงพิจารณาถึงราคาที่คู่ค้าในแต่ละรายเสนอขาย คุณภาพสินค้า
และสายสัมพันธ์ในการดำเนินธุรกิจควบคู่กันไปด้วย

บริษัทให้ความสำคัญในการจัดเก็บวัตถุดิบ
โดยกำหนดพื้นที่ไว้เป็นหมวดหมู่และจัดเก็บวัตถุดิบสำคัญและไวไฟไว้ในอาคารที่ปลอดภัย
แยกจากอาคารผลิต อาคารเก็บสินค้าเพื่อขาย
นอกจากนี้บริษัทได้มีมาตรการเตือนภัยและมีการอบรมพนักงานให้ทราบถึงมาตรฐานความปลอดภัยในการทำงานและความรู้เกี่ยวกับการทำงานกับวัตถุไวไฟ
ตลอดจนการอบรมเชิงปฏิบัติการในเรื่องการจัดการและรักษาความปลอดภัยสำหรับอัคคีภัยอย่างสม่ำเสมอด้วย

ผลกระทบต่อสิ่งแวดล้อม

บริษัทคำนึงถึงผลกระทบต่อสิ่งแวดล้อมที่อาจเกิดขึ้นจากกระบวนการผลิต
จึงจัดให้มีการวิเคราะห์ตรวจสอบสภาพแวดล้อมในพื้นที่การผลิตอย่างสม่ำเสมอ
เพื่อเฝ้าระวังและหามาตรการป้องกันแก้ไขทันที
โดยที่ผ่านมายังไม่พบว่ามีปัญหาไม่ผ่านเกณฑ์ตามกฎหมาย

บริษัทได้จัดทำแผนงานประจำปี
เพื่อให้มีการดำเนินการตรวจวัดสภาพแวดล้อมภายในโรงงานเป็นประจำทุกปี ในปี 2557
บริษัทได้มีการดำเนินการตรวจวัดโดยหน่วยงานภายนอก ผลการตรวจสอบปีนี้
ไม่พบปัญหาด้านสิ่งแวดล้อมใดๆ
เพราะบริษัทมีวิธีการผลิตเป็นระบบปิดที่จะช่วยควบคุมการกระจายของฝุ่นและกลิ่นของวัตถุดิบได้ดี
และมีมาตรการให้พนักงานใช้อุปกรณ์ความปลอดภัยขณะทำงานตามนโยบายการป้องกันอุบัติเหตุและสุขภาพของบริษัทอย่างเคร่งครัด

ในปี 2557 บริษัทได้ให้ บริษัท พัฒนาสิ่งแวดล้อมและทรัพยากร จำกัด
ดำเนินตรวจสอบคุณภาพสิ่งแวดล้อม ผลการตรวจคุณภาพอากาศมีค่าอยู่ในเกณฑ์มาตรฐานกำหนด
ตามประกาศกระทรวงมหาดไทย และกระทรวงอุตสาหกรรม

 นอกจากการตรวจวัดสภาพแวดล้อมเป็นประจำแล้ว บริษัทได้จัดให้มีการตรวจสุขภาพประจำปีให้แก่พนักงานทุกคน เพื่อเป็นการดูแลสุขภาพของพนักงานที่ปฏิบัติงานทุกคน 

บริษัทได้จัดสร้างระบบป้องกันภัยและอุปกรณ์ดับเพลิง
และจะจัดทำแผนให้มีการซ้อมดับเพลิงและแผนซักซ้อมการอพยพหนีไฟทุกปี
เพื่อความปลอดภัยในการทำงานสำหรับพนักงาน และเพื่อให้แน่ใจว่าเมื่อเกิดเหตุฉุกเฉิน
จะสามารถระงับเหตุด้วยความรวดเร็ว มีประสิทธิภาพ
และกระทบต่อสิ่งแวดล้อมและชุมชนข้างเคียงน้อยที่สุด

บริษัทได้มีการจัดทำแผนงานโครงการนำร่อง Safety Day, Safety Week Safety Survey
เพื่อป้องกันอุบัติเหตุจากการปฏิบัติงาน ในปี 2557 อุบัติเหตุถึงขั้นหยุดงาน (Lost Time
Accident – LTA) ของบริษัทเป็นศูนย์

ในช่วงปี 2553 ถึง 2557 บริษัทไม่มีข้อพิพาทคดีความทางกฎหมายที่เกี่ยวกับปัญหาสิ่งแวดล้อม

2.4 งานที่ยังไม่ได้ส่งมอบ

บริษัทไม่มีงานที่คงค้างและไม่ได้ส่งมอบในปี 2557

3 ปัจจัยความเสี่ยง

ปัจจัยความเสี่ยงในการประกอบธุรกิจของบริษัทที่อาจมีผลกระทบต่อผลตอบแทนจากการลงทุนอย่างมีนัยสำคัญ
และแนวทางในการป้องกันความเสี่ยง สามารถสรุปได้ดังนี้

ความเสี่ยงต่อการประกอบธุรกิจ

3.1 ความเสี่ยงด้านสิ่งแวดล้อม

ความเสี่ยงจากการผลิตที่อาจส่งผลต่อสิ่งแวดล้อม
เนื่องด้วยบริษัทประกอบธุรกิจในการผลิตแลคเกอร์เคลือบกระป๋องและยางยาแนวฝากระป๋องซึ่งเป็นเคมีภัณฑ์
ดังนั้นกระบวนการผลิตอาจก่อให้เกิดมลภาวะได้ ในลักษณะของกลิ่นและการปนเปื้อนในน้ำ
รวมถึงมลภาวะทางเสียง
บริษัทได้มีการก่อสร้างโรงงานใหม่และทำการพัฒนากระบวนการผลิตใหม่เป็นระบบปิดที่มีการจัดการและควบคุมมลภาวะได้อย่างดี
รวมถึงระบบบำบัดน้ำเสีย ให้สอดคล้องกับกฎหมายและข้อกำหนดด้านสิ่งแวดล้อม
บริษัทได้กำหนดนโยบายเกี่ยวกับสิ่งแวดล้อมโดยจัดทำเป็นแผนงานประจำปีสำหรับการตรวจวิเคราะห์และการควบคุมสิ่งแวดล้อม
พร้อมทั้งมีแผนงานการตรวจวิเคราะห์โดยหน่วยงานอิสระภายนอก
ผลจากการตรวจจะถูกนำมาวางแผนการปรับปรุงเพื่อให้ความเสี่ยงนี้หมดไป

3.2 ความเสี่ยงจากการพึ่งพาผู้จำหน่ายวัตถุดิบหลักจำนวนน้อยราย

วัตถุดิบหลักในการผลิตของบริษัท ประกอบด้วย เรซิ่น (Resin) ตัวทำละลาย (Solvent) ยาง
(Latex) และเคมีภัณฑ์อื่นๆ เป็นวัตถุดิบที่ใช้ผลิตสินค้าที่สามารถสัมผัสอาหารได้
โดยถือปฏิบัติตามข้อกำหนดของหน่วยงานรัฐที่มีหน้าที่ดูแลด้านอาหาร (FDA approved raw
material) แม้ว่าวัตถุดิบเหล่านี้บริษัทสามารถจัดหาได้จากผู้จัดจำหน่ายทั่วไป
แต่วัตถุดิบบางชนิดจะมีบริษัทผู้ผลิตและจำหน่ายน้อยราย
จึงอาจทำให้บริษัทมีความเสี่ยงจากผู้จำหน่ายวัตถุดิบรายใหญ่ที่ไม่สามารถจัดส่งวัตถุดิบได้
หรือจัดส่งไม่ตรงตามเวลาซึ่งจะส่งผลต่อการผลิตได้
บริษัทจึงได้มีนโยบายการกระจายความเสี่ยงโดยกำหนดนโยบายด้านการวางแผนการผลิตและการประมาณการการใช้วัตถุดิบไว้ล่วงหน้า
รวมถึงนโยบายการบริหารการจัดเก็บวัตถุดิบสำรองเพื่อการผลิต
นอกจากนี้บริษัทยังกำหนดนโยบายการจัดหาวัตถุดิบจากผู้ผลิตรายอื่นทั้งในประเทศและต่างประเทศ
และพัฒนาผลิตภัณฑ์ใหม่สำหรับวัตถุดิบของผู้จัดจำหน่ายรายใหม่

ความเสี่ยงด้านการผลิต

3.3 ความเสี่ยงจากความผันผวนของราคาวัตถุดิบ

วัตถุดิบหลักในการผลิตแลคเกอร์เคลือบกระป๋องและยางยาแนวฝากระป๋องของบริษัท ประกอบด้วย
เรซิ่น น้ำยาง และเคมีภัณฑ์อื่นๆ คิดเป็นสัดส่วนต้นทุนประมาณร้อยละ 70 ของต้นทุนการผลิตทั้งหมด
จึงส่งผลให้ต้นทุนการผลิตของบริษัทมีความผันผวนตามไปด้วย
โดยปกติธุรกิจราคาของเคมีภัณฑ์จะแปรผันตามกลไกของตลาดด้วยอุปสงค์และอุปทานของสินค้า
ซึ่งจะแปรผันตามราคาน้ำมัน
ทั้งนี้จะส่งผลกระทบต่อผู้ประกอบการทุกรายในอุตสาหกรรมประเภทเดียวกัน
อย่างไรก็ตามบริษัทได้กำหนดให้มีมาตรการติดตามราคาอย่างใกล้ชิด
พร้อมทั้งกำหนดนโยบายการบริหารคลังสินค้า ให้เหมาะสมกับสถานการณ์ในแต่ละช่วง
เพื่อให้การบริหารการจัดซื้อเป็นไปอย่างมีประสิทธิภาพ

ความเสี่ยงทางด้านการบริหารจัดการ

3.4 ความเสี่ยงจากการที่บริษัทมีกลุ่มผู้ถือหุ้นรายใหญ่มากกว่าร้อยละ 50

ณ วันที่ 28 ธันวาคม 2557 กลุ่มผู้ถือหุ้นรายใหญ่ได้แก่กลุ่มตระกูลทั่งวัฒโนทัย
ซึ่งถือหุ้นในบริษัทร้อยละ 62.74 ของจำนวนหุ้นที่จำหน่ายได้แล้วทั้งหมดของบริษัท
อาจมีความเสี่ยงที่ทำให้กลุ่มผู้ถือหุ้นรายใหญ่นี้สามารถครอบงำและควบคุมเสียงในที่ประชุมผู้ถือหุ้นได้เกือบทั้งหมด
หรือต่อการขอมติในเรื่องต่างๆอื่นๆที่ต้องใช้เสียงส่วนใหญ่ของที่ประชุมผู้ถือหุ้นในการลงมติ
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
อย่างไรก็ตามในการประชุมผู้ถือหุ้นทุกครั้งที่ผ่านมา
ผู้ถือหุ้นแต่ละท่านในกลุ่มทั่งวัฒโนทัยจะลงมติด้วยคะแนนเสียงที่เป็นอิสระทุกครั้ง

ความเสี่ยงทางการเงิน

3.5 ความเสี่ยงด้านอัตราแลกเปลี่ยนเงินตรา

บริษัทมีความเสี่ยงจากความผันผวนของอัตราแลกเปลี่ยนเงินตรา
โดยบริษัทมีรายจ่ายในการสั่งซื้อวัตถุดิบจากต่างประเทศ โดยในปี 2557
มีการสั่งซื้อวัตถุดิบจากต่างประเทศประมาณ 3.3 ล้านเหรียญสหรัฐ
และมีรายได้จากการขายสินค้าเป็นเงินตราต่างประเทศจำนวน 11.6 ล้านเหรียญสหรัฐ
บริษัทได้จัดการบริหารความเสี่ยงเงินตราต่างประเทศแบบยืดหยุ่น ด้วยการบริหารแบบ Natural
Hedging และการทำสัญญาซื้อขายเงินตราต่างประเทศล่วงหน้า (Forward Contract)
กับสถาบันการเงินในประเทศ ตามสถานการณ์ของค่าเงินบาท
(ดูรายละเอียดคงเหลือที่หมายเหตุประกอบงบการเงิน 25.3.2)

ความเสี่ยงจากสภาพเศรษฐกิจ

3.6 ความเสี่ยงจากสภาวะเศรษฐกิจของไทย

ประเทศไทยเป็นผู้ส่งออกสินค้าอาหารกระป๋องและผลไม้กระป๋องรายใหญ่ของโลก
โดยส่งออกไปยังทวีปต่างๆ โดยเฉพาะทวีปยุโรป อเมริกา และเอเชีย
ผลกระทบด้านการเมืองอาจส่งผลต่อการส่งออกโดยภาพรวมได้ ในปี 2557
แม้มูลค่าการส่งออกลดลงร้อยละ 3 แต่ปริมาณการส่งออกเพิ่มขึ้นร้อยละ 3.3
สถานการณ์การส่งออกอาหารกระป๋องก็ยังถือว่าอยู่ในสภาพการณ์ที่ดี
บริษัทได้ดำเนินการขยายการส่งออกมาอย่างต่อเนื่อง จึงทำให้รายได้ขายของบริษัทในปี 2557
เพิ่มขึ้นร้อยละ 19 และมีสัดส่วนการส่งออกที่ร้อยยะ 51.2 ของรายได้จากการขายรวม

4 ทรัพย์สินที่ใช้ในการประกอบธุรกิจ

4.1 ที่ดิน อาคาร และอุปกรณ์

ณ วันที่ 31 ธันวาคม 2557 บริษัทมีที่ดิน ส่วนปรับปรุงที่ดิน อาคาร ส่วนปรับปรุงอาคาร และอุปกรณ์
ดังรายละเอียดต่อไปนี้

4.1.1 ที่ดิน ส่วนปรับปรุงที่ดิน อาคาร และส่วนปรับปรุงอาคาร

+----------+-----------+-----+-----------+-------+--------+---------+
| ประเภทข  | ที่ตั้ง       | พื้นที่ | มูลค่าสุทธิ   | ลัก    | ภาร    | วัต      |
| องทรัพย์สิน |           |     |           | ษณะกร | ะผูกพัน/ | ถุประสงค์ |
|          |           |     | ตามบัญชี    | รมสิทธิ์ | วงเงินค |         |
|          |           |     |           |       | ้ำประกัน | ก       |
|          |           |     | (บาท)     |       |        | ารใช้งาน |
+==========+===========+=====+===========+=======+========+=========+
| ที่ดิน      | นิค        | 7-  | 4         | เป็นเ  | ใ      | เพื่อใช้เ  |
|          | มอุตสาหกรร | 2-3 | 2,883,500 | จ้าของ | ช้เป็นหล | ป็นโรงงา |
|          | มสมุทรสาคร | 6ไร่ |           |       | ักประกัน | นผลิตและ |
|          | เลขที่      |     |           |       | วงเงินก | คลังสินค้า |
|          | 1/83,     |     |           |       | ู้กับสถาบ |         |
|          | 1/84 หมู่ที่2 |     |           |       | ันการเง |         |
|          | ต         |     |           |       | ินวงเงิน |         |
|          | ำบลท่าทราย |     |           |       | 150    |         |
|          | อำเภอเมือ  |     |           |       | ล้านบาท |         |
|          | งสมุทรสาคร |     |           |       |        |         |
|          | จังหว      |     |           |       |        |         |
|          | ัดสมุทรสาคร |     |           |       |        |         |
+----------+-----------+-----+-----------+-------+--------+---------+
| อสัง      | นิค        | 5-3 | 2         | เป็นเ  | ใช     |         |
| หาริมทรัพย์ | มอุตสาหกรร | -54 | 8,836,500 | จ้าของ | ้เป็นหลัก |         |
|          | มสมุทรสาคร | ไร่  |           |       | ประกันว |         |
| เพ       |           |     |           |       | งเงินกู้ก |         |
| ื่อการลงทุน |           |     |           |       | ับสถาบัน |         |
|          |           |     |           |       | การเงิน |         |
+----------+-----------+-----+-----------+-------+--------+---------+
| ส่วนป     | นิค        |     | 4,294,750 |       |        |         |
| รับปรุงที่ดิน | มอุตสาหกรร |     |           |       |        |         |
|          | มสมุทรสาคร |     |           |       |        |         |
+----------+-----------+-----+-----------+-------+--------+---------+
| รวม      |           |     | 7         |       |        |         |
|          |           |     | 6,014,750 |       |        |         |
+----------+-----------+-----+-----------+-------+--------+---------+
| อาคา     | 20-22     | 696 | ไม่มี*      | เป    | -ไม่มี-  | อาคาร   |
| รสำนักงาน |           | ต   |           | ็นผู้เช่า |        | สำนักงาน |
|          | ถ         | รม. |           |       |        | ท       |
|          | นนนราธิวาส |     |           |       |        | ี่ทำการใน |
|          | ราชนครินทร์ |     |           |       |        | กรุงเทพฯ |
|          |           |     |           |       |        |         |
|          | แข        |     |           |       |        |         |
|          | วงช่องนนทรี |     |           |       |        |         |
|          |           |     |           |       |        |         |
|          | เ         |     |           |       |        |         |
|          | ขตยานนาวา |     |           |       |        |         |
|          | กรุงเทพฯ   |     |           |       |        |         |
+----------+-----------+-----+-----------+-------+--------+---------+
| อาคาร,   | นิค        |     | 7         | เป็นเ  | ใ      | ประกอบด |
| ส่วนปรับ   | มอุตสาหกรร |     | 7,859,257 | จ้าของ | ช้เป็นหล | ้วยอาคาร |
| ปรุงอาคาร | มสมุทรสาคร |     |           |       | ักประกัน | 3 หลังคือ |
|          |           |     |           |       | วงเงินก | อาคาร   |
| และอ     |           |     |           |       | ู้กับสถาบ | ผลิตและค |
| าคารระหว |           |     |           |       | ันการเง | ลังสินค้าแ |
| ่างก่อสร้าง |           |     |           |       | ินวงเงิน | ลคเกอร์, |
|          |           |     |           |       | 150    | อาคา    |
|          |           |     |           |       | ล้านบาท | รผลิตและ |
|          |           |     |           |       |        | คลังสินค้า |
|          |           |     |           |       |        | คอมปาวด์ |
|          |           |     |           |       |        | และโ    |
|          |           |     |           |       |        | รงอาหาร |
+----------+-----------+-----+-----------+-------+--------+---------+
| รวม      |           |     | 7         |       |        |         |
|          |           |     | 7,859,257 |       |        |         |
+----------+-----------+-----+-----------+-------+--------+---------+
| รวมทั้งสิ้น  |           |     | 15        |       |        |         |
|          |           |     | 3,874,007 |       |        |         |
+----------+-----------+-----+-----------+-------+--------+---------+

  หมายเหตุ * สัญญาเช่าอาคารสำนักงาน เป็นสัญญาเช่าจากการดำเนินงาน
  บริษัทจึงไม่ได้บันทึกอาคารสำนักงานเป็นสินทรัพย์ แต่บันทึกเป็นค่าเช่าจ่ายของบริษัท

บริษัทได้ทำสัญญาเช่าที่ดินพร้อมสิ่งปลูกสร้างกับกรรมการและผู้ถือหุ้นของบริษัท ประกอบด้วย

สัญญาเช่าที่ดินพร้อมอาคาร ตั้งเป็นสำนักงานอยู่ที่ ถ.นราธิวาสราชนครินทร์ ในกทม.
เป็นอาคารพาณิชย์ 4.5 ชั้น ขนาดพื้นที่ใช้สอย 696 ตรม.

สัญญาเช่าที่ดินพร้อมอาคาร – สำนักงาน

+-----------+----------------------------------------------------------+
| คู่สัญญา     | ผู้เช่า : บริษัท ยูบิส (เอเชีย) จำกัด (มหาชน)                     |
|           |                                                          |
|           | ผู้ให้เช่า : นายพงศธร ทั่งวัฒโนทัย และนายพีรพงศ์ ทั่งวัฒโนทัย (ผู้ถือหุ้น)  |
|           |                                                          |
|           | นายพงศธร ทั่งวัฒโนทัย เป็นกรรมการและผู้บริหารบริษัท                |
+-----------+----------------------------------------------------------+
| อ         | 3 ปี เริ่มตั้งแต่วันที่ 1 มกราคม 2557 ถึงวันที่ 31 ธันวาคม 2559        |
| ายุของสัญญา | ผู้ให้เช่าตกลงจะต่ออายุสัญญาเช่าหากผู้เช่าประสงค์จะต่ออายุสัญญา         |
|           | โดยผู้เช่าจะต้องแจ้งความประสงค์ล่วงหน้าไม่น้อยกว่า 6                |
|           | เดือนก่อนสิ้นสุดอายุสัญญาเช่า                                    |
+-----------+----------------------------------------------------------+
| ค่าเช่า     | -   ผู้เช่าตกลงชำระเงินค่าเช่าเป็นรายเดือนตลอดอายุสัญญาเช่า         |
|           |     ในอัตราค่าเช่าเริ่มต้นเดือนละ 166,375 บาท                   |
+-----------+----------------------------------------------------------+
| การ       | -   วันที่ 25 มิถุนายน 2556 ผู้เช่าได้ดำเนินการขอต่อสัญญาเช่า         |
| ต่อสัญญาเช่า |     โดยผู้ให้เช่ายินยอมให้เช่าต่อได้ครั้งละ 3 ปี โดยเริ่มวันที่ 1 มกราคม  |
|           |     2557 ถึง 31 ธันวาคม 2559                               |
+-----------+----------------------------------------------------------+

4.1.2 สินทรัพย์ถาวรอื่นๆ

+-------------------+---------+----------+----------+-----------------+
| ประเภท            | มูลค     | ลักษณ     | ภาระผูกพัน | วัตถุประสงค์       |
|                   | ่าตามบัญชี | ะกรรมสิทธิ์ |          |                 |
|                   | (บาท)   |          |          | การใช้งาน        |
+-------------------+---------+----------+----------+-----------------+
| เครื่องจักรและอุปกรณ์  | 40,     | เ        | -ไม่มี-    | ใช้สน            |
|                   | 557,222 | ป็นเจ้าของ |          | ับสนุนการดำเนินงาน |
+-------------------+---------+----------+----------+-----------------+
| เครื่องตกแต่งติดตั้ง    | 6,      | เ        | -ไม่มี-    | ใช้สน            |
| และเครื่องใช้สำนักงาน | 621,044 | ป็นเจ้าของ |          | ับสนุนการดำเนินงาน |
+-------------------+---------+----------+----------+-----------------+
| ยานพาหนะ          | 14,     | เ        | -ไม่มี-    | ใช้สน            |
|                   | 729,318 | ป็นเจ้าของ |          | ับสนุนการดำเนินงาน |
+-------------------+---------+----------+----------+-----------------+
| เ                 | 4,      | เ        | -ไม่มี-    | ใช้สน            |
| ครื่องจักรระหว่างติดตั้ง | 724,355 | ป็นเจ้าของ |          | ับสนุนการดำเนินงาน |
+-------------------+---------+----------+----------+-----------------+
| รวม               | 66,     |          |          |                 |
|                   | 631,939 |          |          |                 |
+-------------------+---------+----------+----------+-----------------+

4.1.3 เครื่องหมายการค้า

กรมทรัพย์สินทางปัญญาได้รับจดทะเบียนเครื่องหมายการค้า “UBIS” เมื่อวันที่ 3 ธันวาคม 2547
โดยเครื่องหมายการค้าดังกล่าวมีอายุ 10 ปี และต่ออายุได้คราวละ 10 ปี
บริษัทได้ดำเนินการต่ออายุ ณ วันที่ 27 กรกฎาคม 2552
ส่งผลให้เครื่องหมายการค้าจะมีอายุสิ้นสุดวันที่ 21 กันยายน 2562

4.1.4 สัญญาที่เกี่ยวข้อง

1) สัญญาเช่าพื้นที่โรงงาน

+----------+-----------------------------------------------------------+
| คู่สัญญา    | ผู้ให้เช่า : บริษัท ยูบิส (เอเชีย) จำกัด (มหาชน)                    |
|          |                                                           |
|          | ผู้เช่า : บริษัท ยูบิส พรีมาเทค จำกัด                              |
+----------+-----------------------------------------------------------+
| สถานที่เช่า | 1/83 หมู่ที่ 2 ตำบลท่าทราย อำเภอเมืองสมุทรสาคร จังหวัดสมุทรสาคร     |
+----------+-----------------------------------------------------------+
| ขนาดพื้นที่  | 2,010 ตารางเมตร สำหรับการผลิต จัดเก็บสินค้า และสำนักงาน          |
+----------+-----------------------------------------------------------+
| อา       | 3 ปี นับตั้งแต่วันที่ 1 ตุลาคม 2557 ถึง 30 กันยายน 2560              |
| ยุของสัญญา |                                                           |
+----------+-----------------------------------------------------------+
| ค่าเช่า    | ผู้เช่าตกลงชำระเงินค่าเช่าเป็นรายเดือนตลอดอายุสัญญาเช่า              |
|          | ในอัตราค่าเช่าเดือนละ 95,100 บาท                              |
+----------+-----------------------------------------------------------+

2) สัญญาให้บริการบุคลากร

+----------+-----------------------------------------------------------+
| คู่สัญญา    | ผู้ให้บริการ : บริษัท ยูบิส (เอเชีย) จำกัด (มหาชน)                  |
|          |                                                           |
|          | ผู้ใช้บริการ : บริษัท ยูบิส พรีมาเทค จำกัด                          |
+----------+-----------------------------------------------------------+
| สถานที่ให้  | -   สำนักงานใหญ่ 20-22 ถนนนราธิวาสราชนครินทร์ เขตยานนาวา       |
| บริการ    |     กรุงเทพฯ                                               |
|          |                                                           |
|          | -   โรงงาน 1/83 หมู่ที่ 2 ตำบลท่าทราย อำเภอเมืองสมุทรสาคร        |
|          |     จังหวัดสมุทรสาคร                                         |
+----------+-----------------------------------------------------------+
| ประ      | การดำเนินการทางธุรกิจให้กับผู้ใช้บริการโดยบุคลากรของผู้ให้บริการ        |
| เภทบริการ |                                                           |
+----------+-----------------------------------------------------------+
| อา       | 3 ปี นับตั้งแต่วันที่ 1 ตุลาคม 2557 ถึง 30 กันยายน 2560              |
| ยุของสัญญา |                                                           |
+----------+-----------------------------------------------------------+
| ค่าบริการ  | ผู้ใช้บริการตกลงชำระเงินค่าบริการเป็นรายเดือนตลอดอายุสัญญาเช่า        |
|          | ในอัตราค่าบริการเดือนละ 700,000 บาท                           |
+----------+-----------------------------------------------------------+

3) สัญญาให้บริการโรงงาน

+----------+-----------------------------------------------------------+
| คู่สัญญา    | ผู้ให้บริการ : บริษัท ยูบิส (เอเชีย) จำกัด (มหาชน)                  |
|          |                                                           |
|          | ผู้ใช้บริการ : บริษัท ยูบิส พรีมาเทค จำกัด                          |
+----------+-----------------------------------------------------------+
| สถานที่ให้  | -   โรงงาน 1/83 หมู่ที่ 2 ตำบลท่าทราย อำเภอเมืองสมุทรสาคร        |
| บริการ    |     จังหวัดสมุทรสาคร                                         |
+----------+-----------------------------------------------------------+
| ประ      | การให้บริการค่าใช้จ่ายส่วนกลางกับผู้ใช้บริการเพื่อการดำเนินการผลิต       |
| เภทบริการ | ทั้งสถานที่และสาธารณูปโภค                                      |
+----------+-----------------------------------------------------------+
| อา       | 3 ปี นับตั้งแต่วันที่ 1 ตุลาคม 2557 ถึง 30 กันยายน 2560              |
| ยุของสัญญา |                                                           |
+----------+-----------------------------------------------------------+
| ค่าบริการ  | ผู้ใช้บริการตกลงชำระเงินค่าบริการเป็นรายเดือนตลอดอายุสัญญาเช่า        |
|          | ในอัตราค่าบริการตามเงื่อนไขที่กำหนดในเอกสารแนบท้ายสัญญา            |
+----------+-----------------------------------------------------------+

4) สัญญาตัวแทนจำหน่ายผลิตภัณฑ์ของ Quaker Chemical

+-----------+----------------------------------------------------------+
| คู่สัญญา     | ผู้รับสิทธิ : บริษัท ยูบิส (เอเชีย) จำกัด (มหาชน)                   |
|           |                                                          |
|           | ผู้ให้สิทธิ : Quaker Chemical Limited (“Quaker”)              |
+-----------+----------------------------------------------------------+
| ลักษ       | สัญญาแต่งตั้งตัวแทนจำหน่ายผลิตภัณฑ์ตามสัญญาของ Quaker Chemical     |
| ณะของสัญญา | ในประเทศไทย แต่เพียงผู้เดียว                                  |
+-----------+----------------------------------------------------------+
| อ         | สัญญาดังกล่าวเป็นลักษณะปีต่อปี โดยจะมีการต่อสัญญาโดยอัตโนมัติทุกๆปี      |
| ายุของสัญญา | (บริษัทได้เป็นตัวแทนมาแล้วมากกว่า 10 ปี)                         |
+-----------+----------------------------------------------------------+
| ผลิตภ      | -   Can Lubricants                                       |
| ัณฑ์ตามสัญญา |                                                          |
|           | -   Can Cleaners                                         |
+-----------+----------------------------------------------------------+
| ค่าตอบแทน  | บริษัทได้รับค่าตอบแทนคิดเป็นร้อยละของยอดขายสุทธิสำหรับผลิตภัณฑ์ตามสัญญา |
+-----------+----------------------------------------------------------+

4.2 นโยบายการลงทุนในบริษัทย่อย

นโยบายการลงทุนในบริษัทย่อยเพื่อการขยายธุรกิจของบริษัทเป็นหลัก
ปัจจุบันจึงไม่มีนโยบายสรรหาพันธมิตรในการเข้าร่วมในบริษัทย่อยดังกล่าว
อย่างไรก็ตามหากเป็นธุรกิจใหม่ที่บริษัทไม่ได้ทำมาก่อน
บริษัทพร้อมที่ให้ความร่วมกับพันธมิตรใหม่เพื่อดำเนินธุรกิจที่จัดตั้งขึ้นใหม่

4.3 การเปิดเผยราคาประเมิน

ไม่มีรายการเปิดเผย

5. ข้อพิพาททางกฎหมาย

- ไม่มี -

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

1) ข้อมูลบริษัท

ชื่อ บริษัท ยูบิส (เอเชีย) จำกัด (มหาชน)

ประเภทธุรกิจ ผลิตและจำหน่ายแลคเกอร์เคลือบกระป๋องและยางยาแนวฝากระป๋อง ให้กับ

ผู้ผลิตกระป๋องโลหะทั้งในประเทศและต่างประเทศ

เลขทะเบียนบริษัท 0107547000826

ที่ตั้งสำนักงานใหญ่ 20-22 ถนนนราธิวาสราชนครินทร์ แขวงช่องนนทรี เขตยานนาวา กรุงเทพฯ
10120

โทรศัพท์ 026784222 โทรสาร 022872018

ที่ตั้งโรงงาน นิคมอุตสาหกรรมสมุทรสาคร 1/83, 1/84 หมู่ที่ 2 ตำบลท่าทราย
อำเภอเมืองสมุทรสาคร จังหวัดสมุทรสาคร โทรศัพท์ 034-446516 โทรสาร 034-446518

เว็บไซต์ www.ubisasia.com

ทุนจดทะเบียน 228,000,000 บาท (หุ้นสามัญ 228,000,000 หุ้น มูลค่าที่ตราไว้หุ้นละ 1 บาท)

ทุนที่ออกและชำระแล้ว 227,999,991 บาท (หุ้นสามัญ 227,999,991 หุ้น มูลค่าที่ตราไว้หุ้นละ 1
บาท)

ปีที่ก่อตั้ง 17 มิถุนายน 2540

ติดต่อหน่วยงานนักลงทุนสัมพันธ์ นายพงศธร ทั่งวัฒโนทัย นายณวรรธน์ ตริยพงศ์พัฒนา
และนายอัครวินทร์ บุญมงคลรัศมิ์

โทรศัพท์ 026784222 โทรสาร 022872018

Email: akrawin@ubisasia.com

2) ข้อมูลบริษัทย่อย

ชื่อบริษัทย่อย 1 บริษัท ยูบิส ออล จำกัด

ประเภทธุรกิจ ตัวแทนจำหน่ายผลิตภัณฑ์ที่ใช้เป็นส่วนประกอบของอาหารและเครื่องดื่ม
ให้กับบริษัทผู้ผลิตอาหารและเครื่องดื่มภายในประเทศ

เลขทะเบียนบริษัท 0105555066642

ที่ตั้งสำนักงานใหญ่ 20-22 ถนนนราธิวาสราชนครินทร์ แขวงช่องนนทรี เขตยานนาวา กรุงเทพฯ
10120

โทรศัพท์ 026784222 โทรสาร 022872018

ทุนจดทะเบียน 10,000,000 บาท (หุ้นสามัญ 1,000,000 หุ้น มูลค่าที่ตราไว้หุ้นละ 10 บาท)

ทุนที่ออกและชำระแล้ว 10,000,000 บาท (หุ้นสามัญ 1,000,000 หุ้น มูลค่าที่ตราไว้หุ้นละ 10
บาท)

ปีที่ก่อตั้ง 10 พฤษภาคม 2555

ชื่อบริษัทย่อย 2 บริษัท ยูบิส พรีมาเทค จำกัด

ประเภทธุรกิจ ผลิตและจำหน่ายยางยาแนวฝากระป๋อง
ให้กับผู้ผลิตกระป๋องโลหะทั้งในประเทศและต่างประเทศ

เลขทะเบียนบริษัท 0105555077962

ที่ตั้งสำนักงานใหญ่ 20-22 ถนนนราธิวาสราชนครินทร์ แขวงช่องนนทรี เขตยานนาวา กรุงเทพฯ
10120

โทรศัพท์ 026784222 โทรสาร 022872018

ที่ตั้งโรงงาน นิคมอุตสาหกรรมสมุทรสาคร 1/83 หมู่ที่ 2 ตำบลท่าทราย อำเภอเมืองสมุทรสาคร

จังหวัดสมุทรสาคร โทรศัพท์ 034-446516 โทรสาร 034-446518

ทุนจดทะเบียน 160,000,000 บาท (หุ้นสามัญ 16,000,000 หุ้น มูลค่าที่ตราไว้หุ้นละ 10 บาท)

ทุนเรียกชำระ 160,000,000 บาท (หุ้นสามัญ 16,000,000 หุ้น มูลค่าหุ้นที่เรียกเก็บหุ้นละ 10
บาท)

ปีที่ก่อตั้ง 30 พฤษภาคม 2555

ชื่อบริษัทย่อย 3 บริษัท ไวต้า อินเตอร์เนชั่นแนล (กว่างโจว) จำกัด (ตั้งอยู่ที่ประเทศจีน
จังหวัดกว่างโจว)

ประเภทธุรกิจ นำเข้าและจำหน่ายแลคเกอร์เคลือบกระป๋องและยางยาแนวฝากระป๋อง ให้กับ

ผู้ผลิตกระป๋องโลหะในประเทศจีน

เลขทะเบียนบริษัท 440101400001952

ที่ตั้งสำนักงานใหญ่ Room 901-905, Guangliang Plaza,

486 Huanshi East Road, Guangzhou, Guangdong 510075, P.R. China

โทรศัพท์ (8620) 87675791 โทรสาร (8620) 87677386

ทุนจดทะเบียนและเรียกชำระ 1.40 ล้านเหรียญสหรัฐ (หรือประมาณ 38.03 ล้านบาท)

3 ข้อมูลบุคคลอ้างอิง

ผู้สอบบัญชี นายไกรสิทธิ์ ศิลปมงคลกุล เลขทะเบียน 9429

บริษัท พีวี ออดิท จำกัด,

100/19 ชั้น14 อาคารว่องวานิชบี ถนนพระราม 9 ห้วยขวาง กรุงเทพฯ 10320

โทรศัพท์ 026450080 โทรสาร 026450020

ที่ปรึกษากฎหมาย นางวริสสา ชาลีกุล บริษัท ชร (2010) จำกัด

44/555 หมู่ 10 ถนนนวมินทร์ แขวงคลองกุ่ม เขตบึงกุ่ม กรุงเทพฯ 10230

โทรศัพท์ 0 2510 0690 โทรสาร 0 2510 0680

ที่ปรึกษาทางการเงิน ไม่มี

นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

62 ถนนรัชดาภิเษก คลองเตย กรุงเทพฯ 10110

โทรศัพท์ 0 2229 2800 โทรสาร 0 2359 1259

6.2 ข้อมูลสำคัญอื่น ไม่มี